Un avion Airbus A320 a zburat spre Italia, dar aeroportul era închis și s-a întors. Câți pasageri erau la bord.
Din prea mult entuziasm că s-au reluat zborurile internaționale o companie aeriană low cost s-a confuzat. Un avion Eurowings care a zburat pe ruta Düsseldorf – Sardinia a făcut cale întoarsă. Aeroporul Olbia, unde urma să aterizeze, era încă închis. Avionul Airbus A320 avea la bord doi pasageri.
Revenirea la normal creează și situații hilare. Zborul EW9844 al operatorului low cost Eurowings s-a aflat în centrul unei situații inedite, relatează CNN.Aeronava Airbus A320 a decolat din Germania pe 23 mai, iar după 1170 km, în Italia, piloții au aflat de la turnul de control că nu pot ateriza deoarece aeroportul este închis. În zadar au așteptat piloții să li se dea undă verde pentru aterizare. Li s-a propus să aterizeze în Cagliari, dar piloții au refuzat și au făcut cale întoarsă.Cum a fost posibil așa ceva? "Din cauza coronacrizei, situațiile pe numeroase aeroporturi sunt foarte dinamice" a explicat un oficial al Eurowings.Confuzia a pornit după ce Ministrul Transporturilor din Italia a anunțat deschiderea aeroportului pe 17 mai, dar autoritățile regionale au anulat decizia acestuia. Aeroportul Olbia Costa Smeralda rămâne închis până pe 2 iunie.Cei doi pasageri care au făcut un mini tur al vestului Europei timp de mai bine de 4 ore au fost reprogramați.